ISRAEL-RAPORTTI EUROOPAN PARLAMENTISTA
YK ja jom kippur
Hei ja tervetuloa ohjelman pariin!
Olemme studioillamme Lontoossa.
Tomas Sandell ECI:stä on tällä hetkellä YK:ssa -
tekemässä tärkeää työtä eli puhumassa Israelin puolesta.
Kanssani tänään on toimittaja ja Lähi-idän analyytikko James Marlow.
James, on ilo saada sinut ohjelmaan.
Harmi, ettemme ole Brysselissä Euroopan parlamentin studiossa.
Israel olisi parempi. Auringonpaistetta, sininen taivas.
Ehdottomasti. Samaa mieltä.
Kertoisitko jotakin taustastasi?
Olet orto... Harjoitat juutalaisuutta, mikä on hienoa.
Olet työskennellyt media-alalla, tv:ssä ja radiossa monta vuotta.
Olet auttanut ihmisiä ymmärtämään Israelin tilannetta -
Lähi-idässä tänä päivänä.
Sanoit jo kaiken.
Aioit sanoa "ortodoksijuutalainen". Muutit sen juutalaisuutta harjoittavaksi
Juutalaisuuden harjoittaminen kuulostaa paremmalta kuin "ortodoksi"
Olen juutalainen, joka noudattaa perinteistä juutalaista lakia.
Noudatan siis sapattia ja juhla-aikoja.
Taltiointihetkellä on kymmenen parannuksenteon päivän aatto.
Jakso alkaa juutalaisesta uudestavuodesta -
ja päättyy jom kippuriin, sovituspäivään.
Viisi päivää siitä on taas juutalainen juhla.
Noudatan näitä juhla-aikoja ja elän juutalaisyhteisössä.
Taustani on media-alalla: hieman tv:tä, radiota ja lehdistöä.
Olen myös opettanut.
Olen toiminut kouluttajana media- ja viestintäalalla.
Fantastista. Aloitellaanpa sitten ohjelmaa.
Tomas Sandell, jonka kanssa teen ohjelmaa -
ja joka on ECI:n perustaja ja johtaja, -
tekee paljon työtä YK:ssa.
Taltiointihetkellä valmistellaan suurta YK-kokousta, -
jota kutsutaan yleiskokoukseksi.
Maailman maiden edustajat kokoontuvat sinne, New Yorkiin, -
keskustelemaan maailman tapahtumista.
Miten tärkeä YK on sinun mielestäsi, -
jos miettii rauhan tuomista ja maailman kansojen edustamista?
YK:n merkitys oli keskeinen aluksi, kun järjestö perustettiin.
Se kokosi kansat, jotta voitaisiin estää uusi katastrofi, maailmansota.
Se on toki pystynyt ratkaisemaan maiden ongelmia -
esimerkiksi Afrikassa ja Aasiassa.
Sen saavutuksiksi voidaan lukea rauhanturvajoukot ja pakolaisapu.
On kuitenkin perusteltua sanoa, -
että tietyt YK-jäsenmaat ovat sittemmin kaapanneet YK:n.
Nämä maat haluavat ajaa tiukasti omaa asiaansa.
Esimerkiksi 22 arabimaata äänestävät aina yhtenäisenä ryhmänä.
57 muslimimaata äänestävät aina ryhmänä.
Ne hallitsevat agendaa, kun kyse on Israelin-vastaisista päätöslauselmista.
Ne tekevät yhteistyötä Afrikan, Aasian ja Etelä-Amerikan maiden kanssa.
Näiden täytyy äänestää samalla tavalla muslimimaiden kanssa.
Ne eivät välttämättä ole samaa mieltä, -
mutta ne toimivat niin taloudellisista ja poliittisista syistä.
Siksi voidaan sanoa, että YK on kaapattu.
Väitetään myös, että YK:ssa rehottaa korruptio.
Tosi paljon rahaa siirtyy taskusta toiseen tietyillä osa-alueilla.
Tuon rahan ei pitäisi vaihtaa omistajaa YK:n päämajassa New Yorkissa -
vaan se pitäisi jakaa ihmisille YK:n pakolaisleireillä.
Joskus rahat päätyvät aivan väärien ihmisten taskuihin.
Siksi tänä päivänä on paljon kysymysmerkkejä -
YK-nimen (Yhdistyneet kansakunnat) ympärillä.
Nyt meillä on yhteys Tomas Sandelliin, ECI:n perustajaan ja johtajaan.
Hän liittyy seuraamme Skypen kautta New Yorkista. Hei! Mitä kuuluu?
Hei Simon! Kuuluu tosi hyvää. Selitän kohta, miksi.
Sinulla on hyviä uutisia kerrottavana.
Olet tehnyt hyvää työtä parin vuoden ajan, -
jotta YK tunnustaisi jom kippurin viralliseksi juhlapäiväksi YK:ssa.
Aivan. Se on totta.
Prosessi alkoi pari vuotta sitten.
Tajusimme, ettei juutalaisia kohdeltu oikeudenmukaisesti YK:ssa.
Se ei ole mikään uutinen.
Jom kippur on juutalaisen kalenterin pyhin päivä, -
mutta YK:ssa se oli tavallinen työpäivä.
Se tarkoitti sitä, että kun YK:n yleiskokouksessa -
käytiin korkean tason keskusteluja, Israel ei pystynyt osallistumaan.
Koimme, että se on täysin väärin, ja aloimme tuoda sitä julki.
Aloimme kampanjoida Israelin YK-lähetystön kanssa.
Muutama kuukausi sitten jom kippur tunnustettiin ensikertaa.
Eräässä päätöslauselmassa mainittiin, -
että jom kippur on juutalaisen kalenterin pyhin päivä -
ja ettei YK:ssa pitäisi järjestää tapahtumia jom kippurina.
YK ei vielä ole julistanut jom kippuria viralliseksi juhla- eli vapaapäiväksi, -
mikä on selvästi monimutkaisempaa ja kalliimpaa.
Mutta eilen illalla tapahtui jotakin, mikä oli suuri läpimurto -
ja askel oikeaan suuntaan.
Voisitko kertoa, mitä eilen illalla tapahtui?
Minulla on edessäni Times of Israel -lehden artikkeli.
Kuvassa ovat YK:n pääsihteeri Ban Ki-moon, -
Israelin YK-suurlähettiläs Ron Prosor ja hyvä ystävämme Gregory Lafitte.
Aivan totta. Ja jos kuvaa katsoo tarkemmin, -
taustalla näkyy myös ECI:n puheenjohtaja Rudolf Geigy.
Samanlaisia kuvia on lisää.
Eilen illalla YK-rakennuksen ulkopuolella ruusutarhassa -
ensikertaa YK:n 70-vuotisen historian aikana -
tunnustettiin jom kippur.
Siellä oli tilaisuus, jonka juutalaiset tuntevat tashlich-nimellä.
Hepreaksi se merkitsee: "heittää pois", syntien pois heittämistä, -
jotta uusi vuosi voidaan aloittaa puhtaalta pöydältä.
Ja meillä oli tämä tapahtuma YK:ssa.
Siihen osallistui 100―150 ihmistä.
Tilaisuudessa puhuivat suurlähettiläs Ron Prosor, Gregory Lafitte, minä -
ja päärabbi Arthur Schneier Park East -synagogasta.
Ja sitten oikeastaan ennalta ilmoittamatta -
pääsihteeri Ban Ki-moon ilmestyi paikalle.
Hän osallistui tapahtumaan ja myös tashlich-seremoniaan.
Seremoniassa pieniä leivänpalasia heitettiin East Riveriin -
symbolina omien syntien poisheittämisestä.
Suurlähettiläs Prosor sanoi sen symboloivan myös sitä, -
että YK aloittaa 70. yleiskokouksensa -
hankkiutumalla eroon menneisyyden synneistä -
ja yrittämällä aloittaa puhtaalta paperiarkilta.
Kuten olet kuullut, -
Arthur Schneier on holokaustista selviytynyt. Hän on 85-vuotias.
Hän sanoi: "Rukoukseni on ollut vuosia, -
että YK:ssa voisi olla tällainen tilaisuus."
Juutalaisyhteisölle oli valtava rohkaisu nähdä, -
että YK tunnustaisi myös juutalaiset juhlapäivät niin kuin kuuluisi.
Että Ban Ki-moon osoittaisi kunniaa juutalaiselle tavalle ja kansalle.
Se oli mahtava ilta. Sanotaan niin.
Fantastista. Syyskuun 21. päivä -
oli myös kansainvälinen rauhanpäivä YK:ssa.
Onko kansainvälisellä rauhanpäivällä -
ja jom kippurin tunnustamisella jokin yhteys?
Uskon, että yhteys on. Gregory Lafitte mainitsikin sen puheessaan.
Juutalainen näky maailmanrauhasta -
on ilmaistu muun muassa Jes. 2:ssa.
Sillä on selvä yhteys YK:n perustamiseen.
Muistutamme usein YK:n virkamiehiä siitä, -
että Jesajan teksti lukee muisto- merkissä YK:n päämajaa vastapäätä.
Teksti on Jes. 2:sta, jossa sanotaan, että miekat taotaan vantaiksi.
Muistutamme poliitikkoja, diplomaatteja ja YK-virkamiehiä siitä, -
että näky on juutalainen ja juutalaisesta Raamatusta.
Sieltä tämä ajatus ja näky maailmanrauhasta ovat lähtöisin.
Se oli meidänkin pääsanomamme: -
Meidän pitää kunnioittaa juutalaiskansaa -
ja osoittaa kunniaa sille, mitä he ovat antaneet kansainväliselle yhteisölle, -
YK:n perustamiselle ja maailmanrauhalle.
Kun Ban Ki-moon eilen kunnioitti tilaisuutta läsnäolollaan -
ja siten osoitti kunnioitusta juutalaiskansalle, -
se oli jotakin hyvin ainutlaatuista.
Israel maana ja juutalaiset kansana -
saivat osakseen kunnioitusta tilaisuuteen osallistuneilta kansoilta.
Se on hyvin harvinaista YK:ssa, mutta oli hyvin voimallista olla siellä, -
ja olla siellä ei-juutalaisena ja puhua näistä asioista: -
Tulemme Euroopasta. Tiedämme menneisyytemme.
Tiedämme, mikä siellä meni vikaan.
Se alkoi siitä, ettemme kunnioittaneet juutalaiskansaa niin kuin olisi pitänyt.
Kuten olemme sanoneet monesti: paitsi että suvaitsemme -
juutalaiskansaa, me myös juhlimme Israelia ja juutalaiskansaa.
Juuri niin tehtiin eilisiltana pääsihteeri Ban Ki-moonin -
ja noin 50 maan lähettilään ja diplomaatin läsnä ollessa.
Mikä oli Israelin YK-suurlähettiläs Ron Prosorin reaktio siihen?
Hän on merkittävä henkilö. Hän on saavuttanut paljon urallaan.
Miten hän suhtautui siihen, -
että YK on vihdoin ymmärtänyt jom kippurin merkityksen?
Suurlähettiläs Ron Prosor oli hyvin liikuttunut puheessaan.
Puhe oli lyhyt mutta voimallinen.
Hän toivoi tämän olevan ensiaskel siihen suuntaan, -
että Israelia kohdellaan niin kuin mitä tahansa YK-jäsenmaata.
Israel ei kaipaa erioikeuksia vaan ainoastaan reilua kohtelua.
Ja...
Kuten tiedät, suurlähettiläs Prosor jättää YK:n muutaman viikon kuluttua.
Hänen tilalleen tulee uusi suurlähettiläs.
Tämä oli hänelle paras mahdollinen jäähyväisjuhla.
Puheessani osoitin kunnioitusta suurlähettiläs Prosorille -
ja hänen työlleen YK:ssa.
Hän on menestynyt siinä. Hän on edustanut Israelin valtiota hyvin.
Hän on arvollinen saamaan kaiken sen kunnian, jota hänelle annetaan.
Aivan varmasti. Lopuksi: Mitä ECI:llä on odotettavissa seuraavaksi?
Mikä on seuraava kampanja tai painopiste?
Vai jatkatteko lobbaamista, jotta YK tunnustaisi jom kippurin täysin -
ja tekisi siitä kansainvälisen juhla- ja vapaapäivän?
Kuten ymmärrät, on olemassa monia haasteita, -
joita juutalaiset ja Israel kohtaavat nyt.
Meidän täytyy pysyä valppaina, mitä tulee antisemitismin kasvuun.
Tarvitsemme myös positiivista lähestymistapaa, kulttuuridiplomatiaa.
Olimme mukana luomassa ja isännöi- mässä kulttuuridiplomatian foorumia.
Siinä lähestymme kansakuntia hieman erilaisella tavalla.
Emme syytä niitä virheistä -
vaan keskitymme kaikkiin niihin hienoihin asioihin, -
joita juutalais-kristillinen perintö ja juutalaiset juuret ovat saaneet aikaan-
kulttuureissamme, maissamme ja sivilisaatiossamme.
Ihmisistä valtaosa pitää niitä itsestään selvinä.
Eilisillassa ainutlaatuista oli se, että toimme esiin asioita, -
joita ihmiset pitävät itsestään selvinä mutta joista heitä pitää muistuttaa: -
on monia asioita, joista on kiittäminen juutalaisia.
Siinä mielessä eilisilta oli hieno poikkeus siihen, -
mitä yleensä YK:ssa tapahtuu.
Lähettiläät niin monista maista kokoontuivat -
kerrankin kunnioittamaan juutalaiskansaa ja Israelia -
ja juhlimaan Israelia tällä erityisellä tavalla.
Tomas, kiitos näistä hienoista ja uutiskynnyksen ylittävistä uutisista -
YK:sta New Yorkista!
Kiitos!
Tashlich-juhlassa -
muistelemme myös niitä, joilla ei ole jokapäiväistä leipää eikä vettä.
Kiitämme, että meillä on ne, ja siitä, -
että pystymme nauttimaan niistä, siunaamaan niitä ja jakamaan.
Että pystymme syömään, näkemään ja kuuntelemaan.
Siunattu olet Sinä, Herra, Jumalamme, -
maailmankaikkeuden Kuningas, joka olet saanut leivän kasvamaan maasta.
Jaettuamme leivän keskenämme jaamme sen kalojen kanssa.
Rabbi Schneier, pääsihteeri ja suur- lähettiläs, symbolisesti pieni murunen.
Rabbi Schneier, Tomas ja Gregory ECI:stä, -
rakkaat vieraat, lähettiläät, ystävät.
Jotkut teistä varmasti ihmettelevät ja saattavat myös olla huolissaan, -
miksi Israelin lähettiläät toivat teidät East Riverin reunalle tänä iltana.
Älkää pelätkö. Lupaan teille, -
ettette löydä itseänne Sopranosin uudesta jaksosta.
Viime viikolla juutalaiset viettivät rosh hashanaa.
Juutalaisessa perinteessä ja heprealaisessa kalenterissa -
se merkitsee uuden vuoden alkua ja juhla-ajan käynnistymistä.
Se on muistelemisen aikaa, jolloin voimme miettiä, -
millaisia haasteita meillä on ollut -
ja millaisia tavoitteita ja odotuksia asetamme tulevaisuutta varten.
Olemme tänään osallistumassa juhlan osana ainutlaatuiseen perinteeseen, -
tashlichiin, joka kirjaimellisesti merkitsee: "heittää pois".
Voimme symbolisesti heittää pois menneisyyden syntimme -
ja antaa virtaavan veden kuljettaa pois menneen vuoden vajavuudet.
Monet newyorkilaiset löytävät aina uusimman dieetin tai puhdistuksen.
Tashlichia voi pitää hengellisenä myrkynpoistona.
Kuten tiedätte, olen jättämässä virkaani Israelin YK-suurlähettiläänä.
Kun virkakauteni on päättymässä, olen alkanut muistella ― kiitos ―
viimeksi kulunutta neljää vuotta ja tekemäämme yhteistyötä.
Ajattelen kaikkia ystäviä ja kumppaneita, -
jotka ovat auttaneet toteuttamaan näitä saavutuksia.
Teistä monet ovat täällä tänä iltana. Ja tahdon sanoa: kiitos.
YK:n perustamisesta tulee kuluneeksi 70 vuotta.
Nyt on oiva tilaisuus muistella YK:n päämääriä.
Missä se on epäonnistunut ja missä emme ole tehneet kyllin -
lievittääksemme kärsimystä.
Nyt, kun on kulunut 70 vuotta, järjen äänen on aika päästä kuuluviin.
Suvaitsevaisuuden ja maltillisuuden täytyy päästä julkiselle areenalle.
YK:n on aika vahvistaa uudelleen tavoitteensa: -
toimia vapauden tyyssijana ja rauhan temppelinä, -
joiksi se alun perin tehtiin.
Tahdon lopuksi kiittää teitä ja monia uskon ja hyvän tahdon ihmisiä.
Seisomme nyt yhdessä tässä kauniissa puutarhassa -
täällä YK:ssa. Aina emme osaa arvostaa sitä riittävästi.
Tarkastelemme maailmaa, jossa elämme, -
ja tulevaisuutta, jota toivomme lapsillemme ja lastenlapsillemme.
YK viettää tänään kansainvälistä rauhanpäivää.
Heittäkäämme pois viha ja apatia, -
niin että yhdessä voimme tehdä maailmasta paremman paikan.
Sydämeni pohjasta kiitos, että tulitte viettämään tätä iltaa kanssamme.
Toda raba!
James, on olemassa eräs todella iso saavutus: -
saada YK tunnustamaan jom kippur eli sovituspäivä, -
joka on juutalaisen kalenterin pyhin päivä.
Mitä jom kippur merkitsee?
Kyse on anteeksiannosta ja muille anteeksi antamisesta.
Eikö YK:kin voisi jo oppia jotakin tästä suuresta juutalaisesta juhlasta?
En tiedä, onko se juhla sinällään.
Jom kippur on kymmenes päivä kymmenen päivän jaksossa.
Se alkaa rosh hashanasta, juutalaisesta uudestavuodesta.
'Rosh', 'pää'; 'shana', vuosi. Se kestää sunnuntai-illasta tiistaihin.
Se kestää kaksi päivää. Voimme keskustella joskus toiste, miksi.
Se liittyy kalenteriin.
Kolmas, neljäs ja viides päivä ovat osa kymmentä parannuksenteon päivää.
Jakso huipentuu kymmenenteen päivään, jom kippuriin.
Mikä niiden ero sitten on? Rosh hashana on -
jotakin, mitä entinen päärabbi Jakobovits sanoi.
Hän painotti, että rosh hashana, juutalainen uusivuosi, -
on jotakin, missä katsotaan eteenpäin.
Silloin vuosi on loppumassa.
Se on erilainen kuin kristittyjen uusivuosi.
Täällä on juhlintaa, juhlia ja juomista. Käydään katsomassa Big Beniä -
ja ilotulituksia.
Juutalainen uusivuosi on puhtaasti hyvin hengellistä aikaa.
Siihen liittyy ruokia, mutta se on rajoitettua, aivan kuten sapatti.
Paljonko minulla on aikaa? Hieman yli minuutti.
Yksinkertaisesti juutalainen uusi vuosi alkaa rosh hashanasta.
Rosh hashanassa pohditaan, miten haluaisi muuttaa elämäänsä.
Mitä asioita täytyisi muuttaa?
Mitkä asiat kaipaavat säätöä? Mikä on hengellinen tilani?
Missä olen henkilökohtaisessa elämässäni, työelämässäni?
Entäpä terveyteni? Tarvitseeko minun kehittää itseäni?
Kun tullaan jom kippuriin, suunta on selvillä.
Tämä on näkyni, tavoitteeni, päämääräni.
Jotta saavutan tavoitteeni, minun täytyy sovittaa menneet.
Kaikki synnit, ongelmat ja virheet.
Siksi täytyy katsoa ylös taivaaseen ja pyytää anteeksi.
Näky on hyvin tärkeä. Ellei tiedä, minne on menossa, -
kaikki tiet voivat viedä sinne, mutta ne voivat viedä pitkään.
Ohjelma-aikaa on pari minuuttia.
On ihmeellistä olla Israelissa jom kippurin aikoihin.
Kaikki todellakin pysähtyy. Kaduilla ei liiku autoja.
Silloin pysähdytään ja ajatellaan Aab- rahamin, Iisakin ja Jaakobin Jumalaa.
Jom kippur on juutalaisen kalenterin pyhin päivä.
Se tunnetaan Jom kippurin sodasta v. 1973.
Maailman juutalaisista 51 % tai enemmän ei vietä sapattia -
eivätkä siis pidättäydy autolla ajamisesta, tv:n katselusta, -
ruoan valmistamisesta ja muista askareista.
Hartaat juutalaiset eivät tee niitä. He ovat valmistelleet kaiken edeltä.
Jom kippurina noita käskyjä noudate- taan: ei ajeta, ei mennä rannalle.
Ei syödä eikä juoda. Paastotaan noin 26 tuntia.
Kaikessa kyse on anteeksiannosta. Se on tärkeää jom kippurina.
Maailman juutalaisista valtaosa noudattaa sitä, -
kävivätpä he synagogassa tai eivät. Mutta he paastoavat -
― ei ruokaa, ei vettä. Emme edes käytä kenkiä vaan tossuja.
Se on pohtimisen ja anteeksipyytämisen aikaa.
James, kiitos, että olit vieraanani.
On ilo olla täällä ja tulen mielelläni taas puhumaan juutalaisista juhlista.
Kiitos myös katsojille.
Ehkäpä YK:kin voisi oppia jotakin anteeksiannosta -
ja kansojen vuorovaikutuksesta. Kiitos, että seurasit ohjelmaa.
Suomennos: Marianne Tenetz